ΛΕΚΑΚΗΣ ΙΩΑΝΝΗΣ
ΚΑΘΗΓΗΤΗΣ ΚΑΡΔΙΟΛΟΓΙΑΣ ΙΑΤΡΙΚΗΣ ΣΧΟΛΗΣ ΕΚΠΑ
ΣΥΝΤΟΜΟ ΒΙΟΓΡΑΦΙΚΟ ΣΗΜΕΙΩΜΑ

ΕΚΠΑΙΔΕΥΣΗ
Ο Καθηγητής κ.Λεκάκης απεφοίτησε από την Ιωνίδειο Πρότυπο Σχολή Πειραιά και την Ιατρική Σχολή του Παν/μίου Αθηνών με βαθμό Αριστα.Εκπαιδεύθηκε στην Παθολογία και την Καρδιολογία στην Αθήνα και έλαβε τούς δύο τίτλους ειδικότητας.Ακολούθως μετέβη στις ΗΠΑ και μετεκπαιδεύτηκε στις αναίμακτες και επεμβατικές μεθόδους στην Καρδιολογία στο Boston University Medical Center.Επίσης μετεκπαιδεύτηκε στη Γαλλία και την Ολλανδία στις επεμβατικές μεθόδους και την ενδοστεφανιαία υπερηχογραφία
ΝΟΣΟΚΟΜΕΙΑΚΕΣ ΚΑΙ ΠΑΝΕΠΙΣΤΗΜΙΑΚΕΣ ΘΕΣΕΙΣ
Στην Ελλάδα έχει εργασθεί στα νοσοκομεία Ευαγγελισμός, Αλεξάνδρα,Αττικόν και Κεντρική Κλινική Αθηνών.Το 1998 εξελέγη Επίκουρος Καθηγητής του Παν/μίου Αθηνών , ακολούθως Αναπληρωτής Καθηγητής και το 2011 Τακτικός Καθηγητής Καρδιολογίας της Ιατρικής Σχολής του Παν/μίου Αθηνών.Το 2014-2017 ανέλαβε την Διεύθυνση της Β' Πανεπιστημιακής Καρδιολογικής Κλινικής .Από το 2009 διευθύνει το Μεταπτυχιακό πρόγραμμα σπουδών στην Β' Καρδιολογική Κλινική του Παν/μίου Αθηνών στο Αττικόν Νοσοκομείο και απο το 2007 το διακλινικό ιατρείο Πνευμονικής Υπέρτασης στο ίδιο νοσοκομείο.Το 2018 έλαβε τον τίτλο του Ομοτίμου Καθηγητού Καρδιολογίας και έκτοτε διευθύνει τον Καρδιολογικό τομέα στην Κεντρική Κλινική Αθηνών
ΕΠΙΣΤΗΜΟΝΙΚΕΣ ΕΤΑΙΡΕΙΕΣ
Είναι μέλος πολλών Ελληνικών και Διεθνών Επιστημονικών Εταιρειών. Εχει εκλεγεί Πρόεδρος της Ελληνικής Καρδιολογικής Εταιρείας , Πρόεδρος του Ελληνικού Κολλεγίου Καρδιολογίας, Πρόεδρος της Ελληνικής Εταιρείας Λιπιδολογίας,Αθηροσκλήρωσης και Αγγειακής νόσου και Πρόεδρος της Ελληνικής Εταιρείας Ψηφιακής Ιατρικής
ΔΙΟΙΚΗΤΙΚΕΣ ΘΕΣΕΙΣ
Ο Καθηγητής κ.Λεκάκης έχει υπηρετήσει ως Πρόεδρος του Ωνασείου Καρδιοχειρουργικού Κέντρου και Πρόεδρος της Επιτροπής για την απονομή της ειδικότητας της Καρδιολογίας
ΔΙΕΘΝΗΣ ΔΡΑΣΤΗΡΙΟΤΗΣ
Εχει υπάρξει μέλος της Επιτροπής κατευθυντηρίων οδηγιών της Ευρωπαικής Καρδιολογικής Εταιρείας για 4 χρόνια και μέλος πολλών επιτροπών που διεμόρφωσαν τις οδηγίες για την λοιμώδη ενδοκαρδίτιδα , την στεφανιαία νόσο , την πνευμονική υπέρταση και την πνευμονική εμβολή . Επίσης είναι μέλος της Επιστημονικής Επιτροπής του συνεδρίου της Ευρωπαικής Καρδιολογικής Εταιρείας , έχει υπάρξει πρόεδρος της ομάδας εργασίας περιφερικής κυκλοφορίας της Ευρωπαικής Καρδιολογικής Εταιρείας , είναι κριτής εργασιών σε πολλά διεθνή συνέδρια και μέλος των Συντακτικών  επιτροπών πολλών διεθνών καρδιολογικών περιοδικών υψηλού κύρους. Εχει λάβει πολλές προσκλήσεις για ομιλίες σε διάφορα καρδιολογικά θέματα σε μεγάλα συνέδρια του εξωτερικού 
ΕΡΕΥΝΗΤΙΚΟ  ΚΑΙ ΣΥΓΓΡΑΦΙΚΟ ΕΡΓΟ
Το ερευνητικό του έργο στη Καρδιολογία είναι πλούσιο και με διεθνή αναγνώριση. Είναι αποτυπωμένο σε περισσότερες απο 350 ξενόγλωσσες εργασίες με μεγάλο αριθμό αναφορών που τον κατατάσσει στην ομάδα των πρώτων 10 ερευνητών του Παν/μίου Αθηνών με βάση την κατάταξη Google Scholar. Εχει συγγράψει πολλά κεφάλαια γιά καρδιολογικά θέματα σε Ελληνικά και Διεθνή βιβλία Καρδιολογίας. Το πλέον πρόσφατο βιβλίο του είναι οι Νόσοι του Καρδιαγγεικού Συστήματος(2018)